Kvartalene Aeolus, Bootes og Orpheus på Lundgrens kart fra 1885. Her angis fortsatt en eldre kvartalsinndeling. Kartet viser også Kadous hus (Skeppsbron 8) som ble revet i 1901.
**Bootes-kvartalet** er et kvartal i Gamla stan i Stockholm. Kvartalet omgis av Österlånggatan i vest, Telegrafgränd i nord, Skeppsbron i øst og Skeppar Karls gränd i sør. Området for dagens Bootes-kvartal kom til etter 1640-tallet da den østre bymuren ble revet og nye byggbare områder ble anlagt på delvis utfylt grunn langs Skeppsbron.

Dagens *Bootes*-kvartal ligger midt i den middelalderske bydelen Våmbafjärdingen mellom *Skepper Karls grändh* (dagens Skeppar Karls grend) og *Lindhwidz grend* (dagens Telegrafgränd).

Etymologi
---------

De fleste kvartalene i Gamla stan har fått navn etter begrep (fremst guder) fra den greske og romerske mytologien. Bootes eller Bjørnevokteren er et stjernebilde som er synlig på den nordlige halvkule på våren og sommeren. I mytologien finnes forskjellige versjoner av hvordan stjernebildet oppsto, en sier at bjørnevokteren Arcas var sønn av Zeus og Hera. En annen mener at kvartalet har fått sitt navn etter en vindyrker på Attika som i den romerske mytologien ble forvandlet til stjernebildet Bjørnevokteren.

Eiendommer i utvalg
-------------------

Kvartalet ble anlagt i 1729 og hadde da 11 eiendommer (Östra 14, Östra 15, Östra 16, Östra 17, Östra 18, Östra 19, Östra 20, Östra 21, Östra 22, Östra 23 och Östra 24). Også på Lundgrens kart fra 1885 angis 11 eiendommer, som angis med romerske tall (Bootes I-XI). I dag har kvartalet ni eiendommer: Bootes 1-4, 7, 9-12.

Det navnløse smuget mellom "Bootes 1 og 2", utsikt mot Österlånggatan.
### Bootes 1, 2 og 11

Bootes 1, 2 og 11 ligger mot Österlånggatan (nr 3-7). Mellom *Bootes 1 og 2* går et navnløst smug nesten ned mot Skeppsbron. Som så mange fasader i Gamla stan har også husfasadene mot Österlånggatan blitt modernisert på slutten av 1800-tallet. Fasaden i *Bootes 2* (Österlånggatan 3) har en enkel eldre utførelse som for en stor del stammer fra 1760-tallet. Et større butikkvindu med moderne og slette snekkerier kom til på 1800-tallet. Også nyere forandringer fra eksempelvis 1960-tallet gir huset dagens utseende.

Ifølge Stockholms stadsmuseum registreringer gjort på begynnelsen av 2000-tallet av butikkfasadene i *Bootes 1 og 11* fantes 1805 bare fire mindre vinduer mot gaten og inngangen var i portrommet. I 1863 ble et vindu mot Österlånggatan 7 erstattet av en ny døråpning med samme plassering som dagens butikkinngang.

### Bootes 4

*Bootes 4* ligger mot nord og har adresse Telegrafgränd 1. Det antas at husets kjeller stammer fra middelalderen mens de øvre etasjene er av yngre dato.

### Bootes 5, 6 og 7

Utdypende artikler: Ruuthska palatset, Wittmarckska huset og Kadous hus

Bootes 5, 6 og 7 ligger mot Skeppsbron. Huset i Bootes 5 kalles Ruuthska palasset, og ble oppført på midten av 1600-tallet av Israel Lagerfelt d.ä. den Lagerfeltska slektens stamfar. Han var ved tidspunktet da huset ble bygd visepresident i kommerskollegiet og visepresident i Åbo hovrätt. Etter Israel Lagerfelts død i 1684 ble eiendommen solgt til kammarrådet Bartold Ruuth. Etter ham kalles bygningen i dag "Ruuthska palasset".

Bygningen i Bootes 6 er Wittmarckska huset, det ble oppført på midten av 1600-tallet, formodentlig i 1652, siden dette årstallet angis over porten. Huset ble på midten av 1600-tallet bebodd av Josef Månsson. Omkring 1680-tallet ble huset kalt for *Wittmarckska huset* etter Klas Wittmarck.

Det opprinnelige huset i Bootes 7 ble formodentlig oppført i 1652 og ble kalt Kadous hus. Det hadde samme fasadeutforming som nabohuset Wittmarckska huset som det var sammenbygd med. En fasadetegning fra 1761 viser begge husene, hver bygning hadde en bredde motsvarende fire vindusakser. På slutten av 1600-tallets var huset eid av handelsmannen Erik Kadou. Det nåværende huset på Skeppsbron 8 ble oppført i 1901-1902 etter tegninger av arkitekt Erik Josephson som hovedkontor for *Mälareprovinsernas Enskilda Bank*.

Bilder
------

* "Bootes 7, 6 og 5" mot Skeppsbron"Bootes 7, 6 og 5" mot Skeppsbron
* "Bootes 2, 1 og 11" mot Österlånggatan, i midten sees portalen til det navnløse smuget."Bootes 2, 1 og 11" mot Österlånggatan, i midten sees portalen til det navnløse smuget.
* "Bootes 2, 3, 4 og 5" mot Skeppsbron"Bootes 2, 3, 4 og 5" mot Skeppsbron
* Skeppar Karls gränd med gammelt smidd ankerjern.Skeppar Karls gränd med gammelt smidd ankerjern.

Se også
-------

* Liste over kvartaler i Gamla stan

Referanser
----------

1. ↑  Hasselblad (1979), side 14
2. ↑  Lorentzi (2006), side 124
3. ↑  Lorentzi (2006), side 119
4. ↑  O:son Nordberg, Tord (1975). *Bootes. Gamla stan i Stockholm I - Kvarteren Achilles—Glaucus*. Stockholm: Stockholms Kommunalförvaltning. s. 99–102.
5. ↑  Carlsson (1991), side 28

Litteratur
----------

* Hasselblad, Björn; Lindström, Frans (1979). *Stockholmskvarter: vad kvartersnamnen berättar*. Stockholm: Almqvist & Wiksell / Hugo Gebers förlag. ISBN 91-20-06252-4. Libris: 7219146.
* Lorentzi, Maria; Johansson, Ingrid (foto) (2006). *Butiksfasader i Gamla Stan : byggnadshistorisk utredning och inventering* (PDF). Stockholm: Stockholms stadsmuseum.
* Carlsson, Sven-Olof (1991). *Stockholm: gata upp, gata ner: en fälthandbok över Stockholms byggnader, dess arkitekter samt andra kulturella miljöer i innerstaden*. Malmö: S.-O. Carlsson. ISBN 91-630-0500-X. Libris: 7448562.

Eksterne lenker
---------------

* (en) Kvarteret Bootes – kategori av bilder, video eller lyd på Commons Rediger på Wikidata
* 

* (sv) Stockholmskällan har multimedia som gjelder Bootes-kvartalet

| * v
* d
* r
Kvartaler i Gamla stan |
| --- |
| Kvartaler A – M | 
* Achilles
* Acteon
* Æolus
* Aesculapius
* Aglaurus
* Ajax
* Alcmene
* Amphitryon
* Andromeda
* Apollo
* Argus
* Atlas
* Atomena
* Aurora
* Bacchus
* Bootes
* Cadmus
* Callisto
* Cassiopea
* Castor
* Cephalus
* Cepheus
* Cerberus
* Ceres
* Charon
* Cupido
* Cybele
* Cygnus
* Daedalus
* Deucalion
* Diana
* Echo
* Erisichton
* Europa och Europa mindre
* Eurydice
* Galatea
* Ganymedes
* Glaucus
* Gråmunkeholmen
* Helgeandsholmen
* Hippomenes
* Iason
* Icarus
* Iphigenia
* Iris
* Juno
* Latona
* Luna
* Marsyas
* Medea
* Medusa
* Mercurius
* Memnon
* Midas
* Milon
* Morpheus

 | Eldrer gateskilt i Cassiopea-kvartalet |
| Kvartaler N – V | 
* Narcissus
* Nemesis
* Neptunus
* Orpheus
* Palamedes
* Pan
* Pandora
* Parcas
* Pegasus
* Penelope
* Perseus
* Phaeton
* Phoebus
* Pluto
* Pomona större och Pomona mindre
* Pollux
* Prosperia
* Pygmalion
* Pyramus
* Pyreneus
* Python
* Rådstugan
* Strömsborg
* Tre Kronor
* Trivia
* Thisbe
* Tritonia
* Typhon
* Ulysses
* Venus

 |
| Se også | 
* Gamla stan
* Gater og torg i Gamla stan
* Byplanlegging i Gamla stan
* Stockholms bymurer
* Liste over kvartaler i Stockholm
* Stockholms historie

 |